# REGULAMENTUL CAMPANIEI PROMOȚIONALE

# „ANALIZE LA PREȚ PROMOȚIONAL”

**Clauza 1 – Organizatorul și regulamentul campaniei**

1. Campania promoțională „Analize la preț promoțional” (denumită în continuare "Campania") este organizată și derulată de **Clinica Sante SRL**, persoană juridică română cu sediul social în Buzău, Str. Ion Băieșu, Bl. C3, parter, Județul Buzău, înregistrată la Oficiul Registrului Comerțului sub numărul J10/274/1999, cod unic de înregistrare 11963146, reprezentată prin Simona Clinciu,în calitate de Director General (denumită în continuare "Organizator").
2. Participanții la Campanie sunt obligați să respecte termenii și condițiile prezentului regulament al Campaniei (denumit în continuare “Regulamentul”).
3. Derularea Campaniei va putea fi în orice fel alterată (inclusiv, suspendată) de către Organizator, oricând în timpul duratei de desfășurare, în cazul apariției unei situații de forță majoră sau ca urmare a deciziei unilaterale a Organizatorului. Orice asemenea modificare va fi anunțată cât mai curând posibil de Organizator.
4. Regulamentul este disponibil în mod gratuit pe pagina [www.clinica-sante.ro](http://www.clinica-sante.ro). Organizatorul își rezervă dreptul de a modifica/completa/schimba Regulamentul pe parcursul desfășurării Campaniei, având obligația de a anunța aceste modificări cu cel puțin 48 de ore înainte de data la care orice modificare/completare/schimbare la Regulament va deveni aplicabilă.

# Clauza 2 – Participanții

1. Campania se adresează tuturor persoanelor fizice cu domiciliul/reședința în România, care semnează și plătesc în numerar sau prin mijloace electronice o comandă de analize în oricare din centrele/locațiile Organizatorului menționate în Anexa 1 la Regulament și care acceptă termenii și condițiile prezentului Regulament (denumite in continuare „Participanți”).
2. Persoanele care lansează o comandă de analize în condițiile clauzei 2.1 de mai sus acceptă și își exprimă acordul expres și fără rezerve cu privire la condițiile prezentului Regulament, precum și cu privire la Politica privind confidențialitatea și protecția datelor cu caracter personal a Organizatorului, disponibilă la această adresă <https://www.clinica-sante.ro/protectia-datelor-cu-caracter-personal/>.

# Clauza 3 – Perioada și locul de desfășurare

1. Campania va începe la data de 17.07.2023 și se va încheia la data de 31.12.2023, cu excepția cazului în care Organizatorul decide, în mod unilateral, extinderea sau reducerea perioadei de desfășurare conform clauzei 1.4.
2. Campanie se desfășoară exclusiv în centrele/locațiile Organizatorului din Județul Bihor și Județul Arad (parțial), identificate în Anexa 1 la Regulament.

# Clauza 4 – Mecanismul Campaniei

* 1. În prezenta Campanie, Organizatorul oferă oricărui Participant posibilitatea de a beneficia de una sau mai multe analize dintre cele menționate la Anexa 2 la Regulament, plătind un preț redus față de cel de listă, așa cum este indicat în Anexa 2.
  2. Prețul de listă al analizelor de care pot beneficia Participanții la preț redus în cadrul Campaniei este cel menționat în Anexa 2.
  3. Beneficiul oferit Participanților de Organizator prin Campanie nu este disponibil persoanelor care lansează o comandă de analize a cărei valoare urmează să fie decontată prin mecanismele asigurărilor de sănătate (indiferent de tipul de finanțare – public sau privat), or comenzilor de analize lansate în mediul on-line.
  4. Beneficiul oferit Participanților de Organizator prin Campanie nu se cumulează cu alte beneficii (oferte, promoții) pe care Organizatorul le acordă pe perioada Campaniei, în mod obișnuit, persoanelor care lansează comenzi de analize în rețeaua de laboratoare gestionată de Organizator.
  5. Pentru a beneficia de analizele la preț redus în Campanie, Participanții trebuie să se prezinte în recepțiile centrelor menționate în Anexa 1 și să solicite efectuarea de analize medicale dintre cele menționate în Anexa 2, prin semnarea unei comenzi de analize și a consimțământului pentru prelucrarea datelor cu caracter personal. Termenii și condițiile în care vor fi prestate serviciile din Campanie se supun acelora aplicabile oricăror servicii similare prestate în mod curent de Organizator și sunt dispobile la adresa [www.clinica-sante.ro](http://www.clinica-sante.ro).
  6. Costurile pentru orice investigații suplimentare solicitate de Participanti, altele decât cele menționate în Anexa 2 la Regulament, vor fi suportate direct de catre Participanti, conform prețurilor de lista disponibile pe pagina [www.clinica-sante.ro](http://www.clinica-sante.ro) la data solicitării serviciilor suplimentare.
  7. Organizatorul nu își asumă răspunderea pentru cazurile în care un Participant nu poate beneficia de oferta din motive obiective, independente de voința Organizatorului.

**Clauza 5 – Încetarea anticipată a Campaniei**

1. Campania poate înceta anticipat, în cazul apariției unui eveniment de forță majoră și/sau caz fortuit, inclusiv în cazul imposibilității Organizatorului, din motive independente de voința acestuia, de a continua Campania. Încetarea Campaniei poate interveni și printr-o decizie unilaterală a Organizatorului.
2. Situațiilor avute în vedere la clauza 5.1 le sunt asimilate și actele de putere publică, ale unei instanțe competente sau ale altei autorități publice competente.
3. În situațiile avute în vedere la clauza 5.1 și 5.2, Organizatorul nu are nicio obligație către Participanți, cu privire la plata unei sume bănești sau avantaje în natură cu titlu de despăgubire sau altele asemenea. Încetarea înainte de termen a Campaniei urmează să fie notificată Participanților în modalitatea prevăzută la clauza 1.4 din Regulament.
4. Pentru evitarea oricărui dubiu, în situația modificării/suspendării/încetarea anticipată a Campaniei, Participantii nu vor fi îndreptățiți să primească nicio despăgubire/deducere/compensație pentru orice prejudicii/pretenții generate de modificarea/suspendarea/încetarea anticipată a Campaniei.

# Clauza 6 – Litigiile și legea aplicabilă

1. Regulamentul și prevederile acestuia se supun legii române.
2. Eventualele dispute apărute între Organizator, pe de o parte și Participanți, pe de altă parte, se vor soluționa pe cale amiabilă sau în cazul în care această cale nu este posibilă, litigiile vor fi soluționate de instanțele judecătorești competente din București.
3. Organizatorul este indreptățit să ia toate măsurile necesare în caz de tentativă de fraudare sau fraudă a sistemului, abuz sau orice alte acțiuni care ar putea afecta imaginea Campaniei sau a Organizatorului.

# Clauza 7 – Prelucrarea datelor personale

(1) În cadrul prezentei Campanii, Organizatorul va prelucra date cu caracter personal ale Participanților înscriși în condițiile clauzei 4 din Regulament.

(2) Organizatorul pune la dispoziția tuturor Participanților Nota de informare cu privire la prelucrarea datelor cu caracter personal specifică prezentei Campanii, atașată ca Anexa 3 la prezentul Regulament. Prin participarea la Campanie, Participanții declară că au luat la cunoștință această Notă de informare și sunt de acord cu conținutul acesteia.

# Clauza 8 – Responsabilitate

1. Organizatorul și partenerii acestuia sunt îndreptățiți să ia toate măsurile necesare în caz de tentativă de fraudă sau fraudă a Campaniei, abuz sau orice alte acțiuni frauduloase care ar putea afecta imaginea Organizatorului ori a entităților partenere implicate.
2. Organizatorul și entitățile partenere implicate în această Campanie nu își asumă răspunderea pentru datele și informațiile nelivrate din cauza defecțiunilor sau supraîncărcării rețelelor operatorilor de Internet sau ca urmare a funcționării deficitare ori nefuncționării aplicațiilor utilizate de Participanți (soft și/sau hardware).

(3) Situațiile în care anumiți Participanți sunt în incapacitate de a accesa parțial sau integral pagina web, dacă această incapacitate se datorează unor circumstanțe aflate în afara controlului pe care Organizatorul îl poate în mod rezonabil exercita nu pot atrage răspunderea Organizatorului. Printre altele, asemenea circumstanțe se pot datora informațiilor eronate, incomplete, transmise cu întreruperi, transmise cu întârziere sau deformate în orice alt mod, în urma acțiunilor utilizatorilor, a funcționării echipamentelor de calcul ale acestora, aplicațiilor acestora sau altor echipamente tehnice folosite în accesarea aplicației, dificultăților tehnice care pot afecta funcționarea conexiunilor Internet și/sau a echipamentelor de calcul și/sau a aplicațiilor furnizorului de Internet, unor deteriorări sau defecte cu efect potențial asupra echipamentelor de calcul, aplicațiilor și/sau datelor stocate ale Participanților sau ale unor terți, în urma accesării aplicației.

# Clauza 9 – Politica anticorupție

Organizatorul adoptă o politică de toleranță zero pentru orice fapte de corupție în ceea ce privește toate activitățile pe care le desfășoară. Astfel, în cadrul structurii sale organizaționale, sunt implementate măsuri pentru a se asigura conformitatea cu prevederile legale aplicabile în materia faptelor de corupție. Asemenea măsuri se impun a fi respectate și de Participanți, sens în care, în cadrul Campaniei, Participanții se obligă (i) să acționeze conform legislației aplicabile privind faptele de corupție; (ii) să nu ofere, promită, primi sau solicita orice mita (financiară sau alte beneficii) inclusiv, fără limitare, în relația cu un oficial public, angajații, reprezentanții, colaboratorii Organizatorului; (iii) să asiste în mod rezonabil Organizatorul la solicitarea și pe cheltuiala rezonabilă a acestuia, în vederea respectării obligațiilor legate de faptele de corupție impuse prin lege. Orice suspiciune rezonabilă cu privire la încălcarea prevederilor prezentei clauze cu privire la faptele de corupție se poate comunica oricând la adresa: [office@clinica-sante.ro.](mailto:office@clinica-sante.ro.)

# CLINICA SANTE SRL

prin Simona Clinciu

Director General

**ANEXA 1 – Centrele în care este activă Campania**

|  |  |  |
| --- | --- | --- |
| **Localitate** | **Judet** | **Adresa** |
| Alesd | Bihor | Str. 1 Decembrie, nr. 5 |
| Beius | Bihor | Str. 1 Decembrie 1918, nr. 2 |
| Ineu | Arad | Str. Republicii, nr. 17-19 |
| Marghita | Bihor | Strada Republicii nr.33 |
| Oradea | Bihor | Str. Menumorut, nr. 43 |
| Oradea | Bihor | Str. Louis Pasteur, nr. 1, bl. M1, P |
| Oradea | Bihor | Bd. Dacia, nr. 74, bl. U6 |
| Salonta | Bihor | Str. Republicii, nr. 27-29 |
| Valea lui Mihai | Bihor | Valea lui Mihai, str Republicii nr 9, bl T16, P |

**Anexa 2 – Lista pachete analize din Campanie**

|  |  |  |
| --- | --- | --- |
| **Nume Pachet** | **Preț promoțional (lei)** | **Preț întreg (lei)** |
| **PACHET SCREENING DE BAZA** | **99** | **194** |
| Colesterol seric total |
| Creatinina serica |
| Glucoza serica (glicemie) |
| Hemoleucograma completa |
| TGO / AST |
| TGP / ALT |
| Trigliceride serice |
| Uree serica |
| VSH |
| Examen sumar de urina |
| Acid uric seric |
| calciu seric |
| **PACHET PREVENTIE** | **199** | **289** |
| Hemoleuocograma completa |
| VSH |
| Glucoza serica ( glicemie ) |
| Colesterol seric total |
| LDL Colesterol |
| Trigliceride serice |
| Uree serica |
| Creatinina serica |
| Acid uric seric |
| TGO/AST |
| TGP/ALT |
| Bilirubina totala |
| Fosfataza alcalina |
| Calciu seric total |
| Magneziu seric |
| Sideremie |
| Proteina C Reactiva calitativa |
| Examen sumar de urina+sediment |

**ANEXA 3 – Informații cu privire la prelucrarea datelor cu caracter personal**

Privitor la prelucrarea datelor personale colectate de la participanti in cadrul Campaniei „Analize gratuite”, prin prisma obligațiilor pe care le are Clinica Sante SRL, în calitatea sa de Operator de date personale, dorim a vă informa asupra următoarelor aspecte, în conformitate cu prevederile Art. 13 ale Regulamentului (UE) 2016/679 aplicabil din 25 mai 2018 denumit în continuare RGPD:

1. **Datele de identificare ale Operatorului**: CLINICA SANTE S.R.L., cu sediul social în Buzau, Str. Ion Baieșu, Bl. C3, Parter, înregistrată la Registrul Comertului sub nr. J10/274/1999, cod unic de înregistrare fiscală 11963146, telefon 0238/711.044;
2. Categorii de date cu caracter personal prelucrate: în cazul Participanților care se programează prin call center – nume, prenume, data nașterii, număr de telefon, adresă de email, voce. Operatorul va înregistra convorbirea cu Participantul; în cazul prezentării Participanților în recepții, se vor prelucra nume, prenume, data nașterii, număr de telefon, adresă de email. Persoanele care nu doresc să furnizeze datele cu caracter personal menționate nu vor putea participa la Campanie.
3. **Scopul prelucării datelor**: datele personale ale pacientului vor fi utilizate de către Operator exclusiv pentru (i) identificarea și programarea în condițiile Campaniei în cazul Participanților care dețin deja un cod de client la Operator sau creării unui cont de client și realizarii unei programări în condițiile prezentei Campanii, pentru pacienții noi, în temeiul art. 6 alin. (1) lit. (b) din RGPD; (ii) îndeplinirea unei obligații legale, în cazul în care Operatorul are o astfel de obligație, în temeiul art. 6 alin. (1) lit. (c) din RGPD; (iii) soluționării posibilelor diferende, în temeiul art. 6 alin. (1) lit. (f) din RGPD.
4. **Temeiul prelucrării**: Art.6 alin.1 (b) și (c), precum și Art.6 alin.1 (f) din RGPD.
5. Operatorul a desemnat un responsabil cu prelucrarea datelor personale, care poate fi contactat la adresa de email dpo@clinica-sante.ro;
6. **Durata prelucrării datelor**: Operatorul va prelucra datele dumneavoastră cu caracter personal, pe durata necesară realizării scopurilor de prelucrare, precum și în vederea conformării cu obligațiile legale aplicabile, inclusiv, dar fără limitare la, dispozițiile referitoare la obligația de arhivare a documentelor; cu titlu de exemplu, în raport de dispozițiile aplicabile, durata prelucrării variază de la 10 ani (date financiare), la 3 ani (inregistrările apelurilor in call center);
7. **Destinatarii** datelor personale sunt societatile din cadrul retelei Clinica Sante, din care Operatorul face parte, parteneri sau contractori ai Operatorului, autoritati publice; în oricare din variante, dezvăluirea datelor cu caracter personal se va face în conformitate cu legea aplicabilă;
8. Vă informăm ca aveți următoarele drepturi:
   1. de a accesa datele pe durata prelucrării lor;
   2. de a solicita a fi rectificate și după caz, completate;
   3. de a solicita ștergerea acestora, operațiune care va fi posibilă doar dacă nu există un temei legal pentru păstrarea pe o durată specifică de timp sau această durată a fost depășită, respectiv dacă nu există un interes legitim al Operatorului de a le păstra, precum cel de a-și apăra interesele în cazul unor proceduri judiciare;
   4. de a solicita restricționarea prelucrării lor în alte scopuri;
   5. de a vă opune prelucrării, dar în funcție de momentul în care survine solicitarea, Operatorul ar putea fi in situația de a nu își mai putea îndeplini obligațiile contractuale, de livrare a unor servicii către pacient, dacă acestea nu au fost incă prestate în totalitate;
   6. la portabilitatea datelor, caz in care datele vă vor fi predate în forma în care sunt stocate de către Operator;
   7. de a depune o plângere la Autoritatea Naţională de Supraveghere a Prelucrării Datelor cu Caracter Personal (www.dataprotection.ro);
9. Operatorul nu va executa operațiuni de profilare și nu va lua decizii automate pe baza datelor colectate, toate deciziile luate de Clinica Sante ca urmare a prelucrării acestor date sunt bazate pe analizarea lor de către specialiști.

Odată cu lansarea comenzii de analize, Participanții vor fi invitați să-și exprime consimțământul cu privire la prelucrarea datelor cu caracter personal în scopuri de marketing și publicitate.